**Obrazloženja Posebnog dijela financijskog plana 2025. – 2027.**

SVEUČILIŠTE U ZAGREBU VETERINARSKI FAKULTET

Sažetak djelokruga rada proračunskog korisnika

Veterinarski fakultet Sveučilišta u Zagrebu javno je visoko učilište koje ustrojava i izvodi sveučilišne studije te provodi znanstveni i visokostručni rad u području biomedicine i zdravstva, polju veterinarske medicine te ostalim srodnim područjima, kao i programe cjeloživotnog obrazovanja doktora veterinarske medicine. Sveučilišni integrirani prijediplomski i diplomski studij Veterinarska medicina na hrvatskom i engleskom jeziku organizira se i izvodi u skladu s važećim studijskim programom te zakonom koji uređuje visoko obrazovanje i znanstvenu djelatnost, propisima koji uređuju osiguravanje kvalitete u visokom obrazovanju i znanosti, Statutom te općim aktom Sveučilišta u Zagrebu koji uređuje postupak vrednovanja studijskih programa. U ak. god. 2023./2024. pravo na upis u prvu studijsku godinu stekla su 133 studenta, a sveukupno je bilo 767 studenata i 98 apsolvenata.

U ak. god. 2023./2024. upisana je i osma generacija studenata na Integrirani prijediplomski i diplomski studij Veterinarska medicina na engleskom jeziku. Kao i prethodne godine, studij je izazvao veliki interes, s ukupno 214 upita, što je rezultiralo rekordnim brojem prijava – čak 189. To je povećanje od gotovo 55 % u odnosu na prethodnu godinu, što potvrđuje rastući trend interesa i međunarodnu prepoznatljivost ovog programa na engleskom jeziku. Od pristiglih prijava popunjena je kvota od 35 studenata. Najveći broj studenata dolazi iz Francuske (70 %), dok su preostali kandidati iz drugih zemalja EU-a, a pet kandidata izvan EU-a (UK, SAD, Japan, Izrael i Južna Afrika).

U prvi semestar doktorskog studija Veterinarske znanosti upisano je ukupno 15 doktoranada. Doktorat znanosti iz područja biomedicine i zdravstva, u znanstvenom polju veterinarske medicine u protekloj je akademskoj godini steklo ukupno 12 kandidata.

U prvu je godinu upisan i 21 kandidat na četiri poslijediplomska specijalistička studija: Kirurgija, anesteziologija i oftalmologija s veterinarskom stomatologijom, Patologija i uzgoj domaćih mesoždera, Mikrobiologija i epizootiologija te Teriogenologija domaćih sisavaca. Poslijediplomski specijalistički studij završilo je 15 kandidata.

I ove su akademske godine, u suradnji s Hrvatskom veterinarskom komorom, organizirani tečajevi cjeloživotnog obrazovanja koji su uvjet za produljenje licencije za obavljanje veterinarske djelatnosti. Osim ovih tečajeva, provode se i tečajevi za stručno osposobljavanje na osnovi rješenja nadležnih institucija, kao i stalni i redoviti godišnji tečajevi. U protekloj akademskoj godini održano je ukupno sedam stalnih tečajeva cjeloživotnog učenja koje je uspješno završilo 516 polaznika. Tijekom znanstveno-stručnog kongresa Veterinarska znanost i struka, održanog početkom akademske godine, prijavljeno je 11 novih tečajeva koje je uspješno završilo oko 100 polaznika.

Međunarodna je suradnja bitan čimbenik koji jamči i unapređuje kvalitetu visokoobrazovnih programa, stoga je jedan od ciljeva Veterinarskoga fakulteta uspostavljanje i intenziviranje upravo ovog oblika suradnje s veterinarskim i drugim srodnim fakultetima i sveučilištima u inozemstvu. Radi se o visokoškolskoj i znanstvenoistraživačkoj suradnji koja se temelji na međusobno potpisanim sporazumima sa svrhom internacionalizacije obrazovanja, odnosno kvalitetnog i učinkovitog obrazovanja kadrova. Kako veterinarska medicina pripada biomedicinskim znanostima koje se posljednjih desetljeća vrlo brzo razvijaju, iznimno je važno pratiti taj razvoj i sudjelovati u njemu. Aktivnostima u međunarodnoj suradnji potičemo razmjenu studenata te nastavnog i nenastavnog osoblja koja omogućuje razmjenu znanja i iskustava, rad na zajedničkim projektima i temama s učinkovitim prijenosom rezultata istraživanja među visokoškolskim ustanovama, zajedničku organizaciju ljetnih škola i tečajeva te sve druge oblike suradnje kojima je svrha unapređenje obrazovnog programa i znanosti.

U ak. god. 2023./2024. ukupno su 23 studenta iz 9 programskih i partnerskih Erasmus+ zemalja ostvarila tzv. SMP mobilnost u ukupnom trajanju od 56 mjeseci, najvećim dijelom u okviru Sveučilišne veterinarske bolnice.

S obzirom broj dolaznih studenata po akademskoj godini i broj mjeseci stručne prakse u proteklih 11 godina, i dalje je vidljiv stabilan broj odobrenih dolazaka studenata što je u skladu s prosječnim vrijednostima unatrag tri akademske godine.

U ak. godini 2023./2024. na temelju Natječaja za mobilnost nastavnog i nenastvnog osoblja iz programskih ugovora KA 131 i KA 171 odobrene su 32 mobilnosti nastavnog i nenastavnog osoblja, prema 16 zemalja unutar i van EU-a u ukupnom trajanju od 191 dana s odobrenim mobilnostima od 5 do 12 dana.

Veterinarski fakultet Sveučilišta u Zagrebu trenutačno ima 14 aktivnih Erasmus+ bilateralnih sporazuma u svrhu studijskog boravka studenata i poučavanja nastavnog osoblja za razdoblje do 2027. godine s Veterinarskim fakultetima Sveučilišta u Beču, Beogradu, Brnu, Budimpešti, Bukureštu, Košicama, Liègeu, Ljubljani, Lyonu, Messini, Namuru, Napulju, Skopju i Wroclawu.

Prema planu utvrđenom na godišnjem sastanku CEEPUS koordinatora za Veterinarski fakultet Sveučilišta u Zagrebu ak. god. 2023./2024. predviđeno je 26 dolaznih mjeseci mobilnosti te 17 odlaznih.

U organizaciji CEEPUS VetNEST mreže održan je i velik broj ljetnih škola u ak. god. 2023./2024.: Ljetna škola *Akvakultura* (Stonu i okolnim ribogojilištima i u Sarajevu), Ljetna škola *Animal Welfare, Veterinary Ethics and Communication skills* (Beč), dvije ljetne škole *From Sperm and Oocyte to Offspring: The Journey of Canine and Feline* *Reproduction* (Ljubljana) *International Summer School on Biosafety* (Ljubljana), ljetna škola *The 11th Summer School for Mountain Animal Breeding* (Stara Planina), Ljetna škola *Zoonoze* (Zagreb).

U rujnu 2024. godini certifikacijska kuća Bureau Veritas Croatia d.o.o. provela je recertifikaciju sustava upravljanja kvalitetom na Veterinarskom fakultetu Sveučilišta u Zagrebu sukladno zahtjevima međunarodne norme ISO 9001-2015 za opsege certifikacije „Usluge u visokoškolskom obrazovanju, znanstvenoistraživačkom, laboratorijsko-dijagnostičkom i stručno-kliničkom radu.“. Nakon provedene recertifikacije Veterinarski fakultet i dalje je nositelj certifikata ISO 9001:2015.

Proveden je i nadzorni audit prema zahtjevima norme HRN EN ISO/IEC 17025:2017 te je utvrđena potpuna usklađenost sa zahtjevima norme za Laboratoriji za bolesti pčela zavoda za biologiju i patologiju riba i pčela (APISlab), Laboratorij za virusni arteritis konja Zavoda za mikrobiologiju i zarazne bolesti (ARTERlab), Laboratorij za klamidije Zavoda za bolesti peradi s klinikom (CHLAMlab), Laboratorij za infekcioznu anemiju kopitara Zavoda za mikronbiologiju i zarazne bolesti s klinikom (IAKlab) i Laboratorij za leptospire Zavoda za mikrobiologiju i zarazne bolesti s klinikom (LEPTOlab).

S ciljem osiguravanja kvalitetnog obrazovanja studentima iz Hrvatske i inozemstva, pružanja usluga pacijentima i provođenja suvremenih znanstvenih istraživanja, u sastavu Veterinarskoga fakulteta nalazi se Sveučilišna veterinarska bolnica koju čine: Klinika za kirurgiju, ortopediju i oftalmologiju, Klinika za unutarnje bolesti, Klinika za porodništvo i reprodukciju, Zavod za veterinarsku patologiju, Zavod za rendgenologiju, ultrazvučnu dijagnostiku i fizikalnu terapiju, Zavod za mikrobiologiju i zarazne bolesti s klinikom, Zavod za parazitologiju i invazijske bolesti s klinikom i Zavod za bolesti peradi s klinikom.

Sve navedene klinike i zavodi smješteni su u uskom krugu fakulteta i čine neraskidivu i učinkovitu cjelinu u svakodnevnom djelovanju te pružaju skrb pacijentima različitih životinjskih vrsta: kućnim ljubimcima, egzotičnim životinjama, konjima i farmskim životinjama.

Uz obrazovanje i stručno-klinički rad, znanstvena istraživanja temeljna su djelatnost Veterinarskog fakulteta Sveučilišta u Zagrebu. Nastavna djelatnost provodi se na temelju najnovijih znanstvenih postignuća, a cilj je postati vodeća znanstvena ustanova u polju veterinarske medicine u nacionalnom i regionalnom okruženju. U posljednjih pet godina Veterinarski fakultet je postigao zamjetnu vidljivost na međunarodnoj akademskoj sceni, povećao je broj znanstvenih publikacija u međunarodnim časopisima, proveo znatan broj projekata financiranih iz međunarodnih fondova te unaprijedio doktorski studij.

A621001 Redovna djelatnost Sveučilišta u Zagrebu

Zakonske i druge pravne osnove

* [Zakon](http://www-staro.vef.unizg.hr/opce/dok/z_o_znanstvenoj_djelatnosti_123_03.pdf) o znanstvenoj djelatnosti i visokom obrazovanju
* Zakon o proračunu
* Zakon o fiskalnoj odgovornosti
* Uputa za izradu i dostavu prijedloga financijskog plana za razdoblje 2025. – 2027. godine.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Projekcija 2026. | Projekcija 2027. | Indeks 25./24. |
|
| A621001 | 10.056.841 | 11.987.186 | 12.790.898 | 12.853.657 | 12.916.731 | 106,70 |

Ova aktivnost sastoji se od sljedećih elemenata/podaktivnosti:

* plaće za zaposlene i plaće za posebne uvjete rada
* materijalna prava zaposlenih
* doprinosi za zaposlene
* naknada za prijevoz zaposlenika
* sistematski pregledi
* naknade za zapošljavanje invalidnih osoba.

Planirana sredstva za izvor 11 Opći prihodi i primici pod aktivnošću A621001 Redovna djelatnost Sveučilišta u Zagrebu temelje se na zadanim limitima Sveučilišta u Zagrebu za sastavnice. Za 2025. godinu planirani su rashodi s povećanjem od 6,70% u odnosu na prethodnu godinu. Projekcije za 2026. g. i 2027. g. planirane su u jednakom iznosu prema uputi.

A622122 Programsko financiranje Sveučilišta u Zagrebu

Ova aktivnost sastoji se od sljedećih elemenata/podaktivnosti:

* programsko financiranje materijalnih troškova
* potpore znanstvenim istraživanjima

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Projekcija 2026. | Projekcija 2027. | Indeks 25./24. |
|
| A622122 | 690.877 | 489.453 | 549.943 | 567.507 | 567.597 | 112,36 |

Za stavke subvencija programskog financiranje (participacija školarina i potpora znanosti) u 2025. godini planirana su sredstva prema limitima, sredstva su planirana sa povećanjem u odnosu na 2024. g. za 12,36%. Projekcije za 2026. g. i 2027. g. planirane su u jednakom iznosu prema uputi.

Veterinarski fakultet Sveučilišta u Zagrebu je proračunski korisnik koji se financira iz proračunskih sredstava, a u okviru Sveučilišta u Zagrebu putem nadležnog Ministarstva znanosti i obrazovanja. Prema izvorima sredstava, u akademskoj godini 2023./2024. poslovanje Veterinarskog fakulteta financirano je s 70,1% proračunskih prihoda, 17,6% vlastitih prihoda ostvarenih na tržištu, 9,16% namjenskih prihoda od školarina i 3,23% prihoda od tekuće pomoći za aktivnosti u okviru međunarodnih projekata.

Iako planirana, sredstva Fakulteta ograničena su u proračunskom dijelu, proračunom Sveučilišta u Zagrebu čiji je sastavnica i Veterinarski fakultet, niti u jednoj proračunskoj godini nisu osigurana potrebna sredstva (Lump Sum) za pokriće svih materijalnih rashoda za nastavnu djelatnost i režijskih troškova.

Važno je napomenuti da je edukacija studenata veterinarske medicine financijski najzahtjevnija u odnosu na programe drugih disciplina, jer uključuje kliničke i laboratorijske vježbe na Veterinarskom fakultetu te klinički rad na terenu uz podršku pomoćnih službi. To nužno iziskuje veća financijska sredstva čak i u odnosu na ostale studije biomedicinske grupacije.

Veterinarski fakultet u raspodjeli subvencija participacija u ak. 2023./2024. godini, unutar biomedicinskog područja zastupljen je sa svega 13,86 %, što nije niti približno dovoljno sredstava za pokriće materijalnih troškova poslovanja, imajući u vidu i da je ukupna kvadratura radnog prostora Veterinarskog fakulteta za održavanje nastave i kliničkih vježbi na klinikama Fakulteta 25.000 m².

Financijski plan Veterinarskog fakulteta Sveučilišta u Zagrebu u narednom razdoblju prilagođen je glavnom strateškom cilju fakulteta, a to je nastavak poboljšanja uvjeta studiranja studenata na Fakultetu u akreditiranim laboratorijima i nabavkom suvremene opreme za edukaciju studenata na Klinikama.

A621181 Pravomoćne sudske presude

Za isplatu prema pravomoćnim sudskim presudama za tužbe zbog nepovećanja 6% osnovice za izračun plaća u 2025. godini planiran je iznos od 24.147 eura za troškove isplata razlika plaća i doprinosa, sudskih pristojbi i zateznih kamata.

A679088 Redovna djelatnost Sveučilišta u Zagrebu (iz evidencijskih prihoda)

Zakonske i druge pravne osnove

• Zakon o znanstvenoj djelatnosti i visokom obrazovanju

• Zakon i Pravilnik o Proračunu

• Zakon o veterinarstvu

• Pravilnik o integriranom preddiplomskom i diplomskom studiju

• Izmjene pravilnika o integriranom preddiplomskom i diplomskom studiju

• Pravilnik o ustroju radnih mjesta

• Pravilnik o radu

• Pravilnik o zaštiti na radu

• Strategija razvoja Veterinarskog fakulteta za razdoblje 2023. – 2027.

• Statut Veterinarskoga fakulteta Sveučilišta u Zagrebu

• Pravilnik o uvjetima i postupku izbora u zvanja i na odgovarajuća radna mjesta

• Naputak o postupku izbora u zvanja i odgovarajuća radna mjesta

• Pravilnik o ustroju i radu znanstveno-nastavnog poligona Fakultetsko dobro Dugo Selo

• Pravilnik o ustroju i radu lovno-nastavnog poligona Veterinarskog fakulteta

• Pravilnik o unutarnjem ustroju veterinarskoga fakulteta

• Pravilnik o sustavu osiguranja kvalitete na Veterinarskom fakultetu

• Pravilnik o doktorskom studiju na Veterinarskom fakultetu u Zagrebu

• Pravilnik o poslijediplomskim specijalističkim studijima Veterinarskog fakulteta Sveučilišta u Zagrebu

• Pravilnik o ambulantnoj klinici Veterinarskog fakulteta Sveučilišta u Zagrebu

• Pravilnik o sveučilišnoj nastavnoj literaturi i izdavačkoj djelatnosti

Ova aktivnost provodi se svake godine iz izvora financiranja: 31, 43, 52, 61 i 71. Izvršenje rashoda s navedenih aktivnosti provodi se s računa Veterinarskog fakulteta, a evidencija u sustavu državne riznice o ostvarenju i trošenju vlastitih i namjenskih prihoda i primitaka provodi se na temelju mjesečnih izvještaja korisnika (evidencijski prihodi).

1.1. Obrazloženje programa- Vlastiti prihodi:– prihodi od prodaje proizvoda i robe te pruženih usluga – izvor 31

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Projekcija 2026. | Projekcija 2027. | Indeks 25./24. |
|
| A679088 |  |  |  |  |  |  |
|  | 3.183.569 | 2.947.273 | 3.247.490 | 3.376.338 | 3.436.212 | 110,19 |

Istom strateškom cilju namjenjeni su i tzv. vlastiti prihodi fakulteta ostvareni na tržištu te su usmjereni kao dopunski izvor financiranja proračunskim sredstvima. To je u suglasju s polaznim osnovama sustava financiranja unutar Sveučilišta te na tragu pronalaženja optimalne kombinacije udjela države i tržišta u ostvarivanju razvojnih ciljeva u visokom obrazovanju.

Veterinarski fakultet ostvaruje vlastite prihode od obavljanja poslova na tržištu: veterinarskih usluga, stručne suradnje s privredom, izvođenja programa cjeloživotnog učenja, specijalističkih tečajeva, radionica i kongresa,, sudskih vještačenja, sponzorstava te iznajmljivanja prostora. Planirani prihodi se koriste za podmirivanje rashoda za zaposlene koji se ne financiraju iz Državnog proračuna, a zaposleni su radi povećanog obujma posla potrebnog za obavljanje djelatnosti, za pokrivanje materijalnih rashoda i financijskih rashoda.

*Ishodište i pokazatelji na kojima se zasnivaju izračuni – Vlastiti prihodi*

*Vlastiti prihodi za 2025. godinu u iznosu od 3.247.490 eura planirani prema procjeni broja pacijenata prethodne godine, broju polaznika tečajeva i radionica kao i ugovornim obvezama stručne suradnje s privredom, a sukladno potpisanim ugovorima na bazi vrsta i količina roba i usluga.*

1.2. Obrazloženje programa- Prihodi za posebne namjene: prihodi od sufinanciranja cijene participacije školarina - izvor 43

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Projekcija 2026. | Projekcija 2027. | Indeks 25./24. |
|
| A679088 |  |  |  |  |  |  |
|  | 2.060.229 | 1.723.839 | 1.729.937 | 1.788.755 | 1.849.573 | 100,35 |

Na izvoru 43 Ostali prihodi za posebne namjene odnose se na prihode od školarina za sveučilišni integrirani prijediplomski i diplomski studij, prihode od poslijediplomskog doktorskog studija te na prihode od školarina od poslijediplomskih specijalističkih studija. Najveći dio prihoda odnosi se na studij veterinarske medicine na engleskom jeziku. Od navedenih prihoda najveći dio se koristi za podmirivanje vanjske suradnje, rashoda za zaposlene te osiguranje potrebne opreme potrebne za provođenje studija, pokrivanje materijalnih troškova, tekuće investicijsko održavanje i ostalih aktivnosti potrebnih za normalno funkcioniranje rada Veterinarskog fakulteta.

*Ishodište i pokazatelji na kojima se zasnivaju izračuni – Prihodi za posebne namjene*

*Prihodi od sufinanciranja cijene participacije školarina u za 2025. godinu iznosu od 1.729.937 eura planirani temeljem procjene broja upisa studenta u I do VI godinu studija na engleskom jeziku, učešća redovitih studenata u participacijama na bazi prosjeka prethodne godine te prema broju upisanih polaznika poslijediplomskih specijalističkih studija. Prihodi za posebne namjene su planirani za pokriće troškova održavanja nastave na engleskom studiju kao i pokrića dijela troškova održavanja opreme i zgrada.*

1.3. Obrazloženje programa- Ostale pomoći: prijenosi između proračunskih korisnika – izvor 52

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Projekcija 2026. | Projekcija 2027. | Indeks 25./24. |
|
| A679088 |  |  |  |  |  |  |
|  | 280.276 | 540.170 | 436.481 | 397.279 | 352.986 | 80,80 |

Planirana su sredstva od HRZZ iz aktivnosti A621048 Projektno financiranje znanstvene djelatnosti u 2025. g. 36.684 eura, u 2026. g. 40.901 eura i u 2027. g. 21.949 eura te iz aktivnosti A557042 Program doktoranada i poslijedoktoranada HRZZ planiranina sredstva u 2025. g. 30.000 eura.

Na istom izvoru planirana su sredstva od Ministarstva zaštite okoliša i zelene tranzicije u visini od 16.000 eura u planu za 2025.g. te u projekcijama za 2026.g. i 2027.g. za rad oporavilišta za divlje životinje.

Sredstva od Ministarstva poljoprivrede, šumarstva i ribarstva za provođenja mjera zaštite zdravlja životinja od zaraznih i namjetničkih bolesti planiran je u iznosu 300.000 eura u 2025.g. te isti iznosi u projekcijama 2026. i 2027.g

1.4. Obrazloženje programa- EU projekti – izvor 51

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Projekcija 2026. | Projekcija 2027. | Indeks 25./24. |
|
| A679078 pomoći EU - 51 |  |  |  |  |  |  |
| 136.446 | 79.560 | 154.550 | 130.400 | 70.500 | 194,26 |
| A679078 |  |  |  |  |  |  |
| pomoći EU - 52 | 287.745 | 138.239 | 0 | 0 | 0 | - |

U okviru aktivnosti A679078- pomoći EU-51 planirani su prihodi i troškovi projekata započetih 2022. godine projekt LIFE WOLF i Horizon projekt „Best practices and inovations for a sustainable beekeeping in Europe B-THENET Thematic network“. Tematska mreža B-THENET provodi pristup s više partnera za modernizaciju pčelarskog sektora u EU-u, razmjenjujući znanje koje je spremno za primjenu u praksi, istovremeno potičući inovacije i digitalizaciju. Pčelari će se pomaknuti prema ekonomski održivijem i održivijem pčelarstvu kroz razmjenu znanja i obuku korisnih i primjenjivih najboljih praksi.

Projekt “Konkretne akcije za očuvanje divljih vukova u antropogenim krajolicima Europe”, skraćenog naziva „WILD WOLF“ sufinanciran je u okviru programa EU LIFE. Projekt će trajati gotovo pet godina (do kolovoza 2027..Veterinarski fakultet dio je multidisciplinarnog konzorcija koji uključuje jedinice visokog obrazovanja i istraživačke centre, ministarstva i lokalne vlasti, zaštićena područja, lovačke udruge i ostale nevladine organizacije iz devet europskih zemalja. U Hrvatskoj će projekt zajedno provoditi Veterinarski fakultet (VEF) i Hrvatski lovački savez (HLS) u urbanim i peri urbanim područjima Hrvatske.Projekt će se također provoditi u Njemačkoj, Švedskoj, Češkoj, Sloveniji, Italiji, Grčkoj i Portugalu, obuhvaćajući sedam populacija vukova u EU. Prisutnost divljih životinja u blizini ljudskih naselja rastući je fenomen u mnogim zemljama EU-a i često dovodi do kritičnih situacija percipirane ili stvarne opasnosti. Malo je zemalja EU-a spremno riješiti takve situacije jasnim i provjerenim protokolima. Projekt LIFE WILD WOLF ima za cilj razvoj i testiranje takvih protokola na temelju najvećeg mogućeg broja slučajeva. Cilj projekta je razviti čvrstu tehničku osnovu, razvijanjem operativnih protokola koji će se testirati i procijeniti u pogledu učinkovitosti. Krajnji cilj je dati značajan doprinos što adekvatnijem upravljanju kritičnim situacijama približavanja divljih životinja čovjeku u urbanim i periurbanim područjima.

SAMESEA – Sustainable Management of Marine Sentinel Species and Human Activities Interaction (IPA-ADRION00096)

Veterinarski fakultet partner je na projektu SAMESEA koji se provodi u suradnji s 11 partnera iz Italije, Slovenije, Crne Gore, Bosne i Hercegovine, Albanije, Grčke i Hrvatske, a koordinator je Nacionalni međusveučilišni konzorcij za znanosti o moru (CoNISMa) iz Italije. Projekt obuhvaća i 20 pridruženih partnera iz istih zemalja. Projekt je nastao uslijed potrebe za međunarodnom harmonizacijom primjene programa praćenja u morskom okolišu i koordinacije primjene odabrane metodologije u zemljama jadransko-jonske regije (EUSAIR) te kako bi se poboljšala komunikacija dionika koji pripadaju sektorima koji obuhvaćaju ekonomske aktivnosti i zaštitu bioraznolikosti u moru.

Glavni cilj projekta je poboljšati i transnacionalnu harmonizaciju primjene morskog prakse praćenja i koordinacije među različitim regijama koje graniče s regijom, ali također i poboljšati ograničeni dijalog koji se odvija između gospodarskih aktivnosti i očuvanja morske bioraznolikosti. Bioraznolikost pati od onečišćenja vode, pomorskog prometa i izravnog i neizravno propadanja staništa. Ovi izazovi utječu i na nacionalne i na regionalne vlasti koje imaju različiti pristupi provedbi propisa i sporazuma, ali i gospodarskih dionika i šire javnosti jer ako nema održivog gospodarenja i međudjelovanja, morska biološka raznolikost smanjit će se i više se neće moći koristiti za aktivnosti poput turizma i ribolova. SAMESEA se temelji na uvjerenju da ako se morem ne upravlja održivo, ljudske aktivnosti se neće moći nastaviti, a tijekom godina će se morske vrste sve više smanjivati. Suradnja je ključna kako na makroregionalnoj teritorijalnoj razini, tako i među različitim dionicima s interesom za stvaranje funkcionalnog i održivog suživota, a time i upravljanja. Zato je suradnja s nacionalnim i regionalnim vlastima, istraživačkim centrima, nevladinim organizacijama i sektorskim agencija ključna za pokretanje nove razine konfrontacije, kapitalizacije i suradnje. Konzorcij će izraditi strategiju za praćenje sentinel vrsta, pilot akcije za njihovo testiranje, rješenja za širenje praksi suživota i akcijski plan za poboljšanje održivog upravljanje Jadranskim morem. Konzorcij će primijenjivati metodologije praćenja, učiti o dobrim praksama suživota, te se međusobno umrežiti. SAMESEA će poboljšati održivo upravljanje interakcijama između kontrolnih vrsta i ljudskih aktivnosti putem kapitaliziranja, dijeljenja i umrežavanja dionika kojima je stalo do dobrobiti ekosustava makro regije Jadranskog mora.

Trajanje projekta: 1.9.2024. – 28.2.2027.

Ukupni proračun projekta: 1.763.955,50 €

VETCOM – Reaching beyond borders: Enhancing communication and english proficiency in veterinary medicine education

Opći cilj ovog projekta je proizvesti visokokvalitetne stručnjake doktore veterinarske medicine kroz studij veterinarske medicine na engleskom jeziku. To će se postići projektnim aktivnostima koje uključuju unaprjeđenje nastavnog plana i programa, znanja engleskog jezika i komunikacijskih vještina nastavnika i administrativnog osoblja na Veterinarskom fakultetu u Skopju u partnerstvu s Atlas Language School i Veterinarskim fakultetom u Zagrebu.

Provedba: Ključne aktivnosti ovog projekta uključuju izradu prilagođenog kurikuluma za tečaj engleskog jezika i komunikacijskih vještina za nastavnike veterinarske medicine. Također će se održati obuka za nastavno i administrativno osoblje na Veterinarskom fakultetu u Skopju. Projekt se nastavlja razmjenom iskustava s Veterinarskim Fakultetom u Zagrebu sa sličnim programom. Ovaj će proces završiti prijevodom, prilagodbom i digitalnom transformacijom nastavnih i administrativnih materijala na Veterinarskom fakultetu u Skopju.

Rezultati: Rezultati projekta su novi, prilagođeni kurikulum za učenje engleskog jezika za nastavnike i administrativno osoblje koje radi i upisuje studij engleskog jezika na fakultetima veterinarske medicine; osposobljeno nastavno i administrativno osoblje za tematski specifičan vokabular na engleskom jeziku; unaprijeđen nastavni plan i program studija engleskog jezika na fakultetima veterinarske medicine; te digitalni pristup svim administrativnim i nastavnim materijalima na engleskom jeziku za studente na Veterinarskom fakultetu u Skopju.

Trajanje projekta: 1.9.2024. – 31.8.2026.

Ukupni proračun projekta: 120.000,00 €

1.5. Obrazloženje programa – izvor 61 i 71

Na izvoru 61 planirani su prihodi od tekućih donacija neprofitnih organizacija za studentske programe te tekućih i kapitalnih donacija od trgovačkih društava.

Na izvoru 71 planirani su prihodi od otkupa stanova čiji će se prihod u potpunosti pokriti rashodima za tekuće održavanje imovine.